Διεθνείς εμπορικές και επενδυτικές συμφωνίες μεικτού τύπου της Ευρωπαϊκής Ένωσης: Κατανομή αρμοδιοτήτων – Προαιρετική ανάμειξη – Καθήκον ειλικρινούς συνεργασίας
Creators: name: Σαπαρδάνη, Μαρία Παναγιώτη
Publisher: name: Aristotle University of Thessaloniki
Year: 2019
Subjects: Μεικτές συμφωνίες
Διεθνείς εμπορικές συμφωνίες της ΕΕ
Διεθνείς επενδυτικές συμφωνίες της ΕΕ
Mixed agreements
International trade agreements of the EU
International investment agreements of the EU

description: Παρά τη συστηματική θεωρητική επεξεργασία των ιδιαιτεροτήτων των μεικτών συμφωνιών, από το στάδιο των διαπραγματεύσεων έως την ολοκλήρωση της διαδικασίας επικύρωσης και την πλήρη εφαρμογή, δυσεπίλυτα νομικά ζητήματα δικαιοδοσίας, εκπροσώπησης και απόδοσης ευθύνης παραμένουν. Η παρούσα μελέτη, ωστόσο, πραγματεύεται το φαινόμενο των μεικτών συμφωνιών από μία διαφορετική σκοπιά. Η ανάλυση διαρθρώνεται σε τρία μέρη. Το πρώτο μέρος εξετάζει πώς οι μεικτές συμφωνίες συνδέονται με θεσμικές ασάφειες ως προς την ακριβή κατανομή και έκταση των αρμοδιοτήτων στο πλαίσιο άσκησης της εξωτερικής εμπορικής πολιτικής της Ευρωπαϊκής Ένωσης. Ουσιαστικά, προσπαθεί να εξηγήσει πώς η σύναψη διεθνών συμφωνιών ως μεικτών μετεξελίχθηκε από μία κατ’ εξαίρεση πρακτική της Κοινότητας σε τακτικό μέσο άσκησης διεθνούς εμπορικής και επενδυτικής πολιτικής και διατηρήθηκε (παραδόξως), σε μεγάλο βαθμό, ως τέτοιο ακόμα και μετά τη διεύρυνση του τομέα της κοινής εμπορικής πολιτικής με τη θέση σε ισχύ της Συνθήκης της Λισσαβώνας. Το δεύτερο μέρος επιχειρεί να αναδείξει το εύρος της θεωρίας της προαιρετικής ανάμειξης σε διεθνείς εμπορικές και επενδυτικές συμφωνίες υπό το φως της πολύκροτης Γνωμοδότησης 2/15 του ΔΕΕ και να αποδείξει ότι η σύναψη μεικτής συμφωνίας και η μεικτή εξωτερική δράση έχουν διφυή χαρακτήρα: αφενός, αποτελούν λανθάνον εργαλείο άσκησης πολιτικής από τα κράτη μέλη, αφετέρου, το όχημα για την αποτελεσματική άσκηση των εξωτερικών αρμοδιοτήτων της Ένωσης. Το τρίτο και τελευταίο μέρος είναι αφιερωμένο στη συνταγματική αρχή της ειλικρινούς συνεργασίας μεταξύ της Ένωσης και των κρατών μελών της, όπως αυτή σκιαγραφείται από το Δικαστήριο και εκδηλώνεται σε όλα τα στάδια των μεικτών συμφωνιών. Στόχος της μελέτης είναι να αποδώσει τις ιδιαιτερότητες της εξωτερικής δράσης της Ένωσης στο πεδίο των οικονομικών σχέσεων και να επιβεβαιώσει την άποψη που υποστηρίζεται μετ’ επιτάσεως στη διεθνή βιβλιογραφία, ότι οι μεικτές συμφωνίες δεν θεωρούνται τίποτα περισσότερο από ένα «αναγκαίο κακό», μια «ιδιαίτερα αμφιλεγόμενη κατηγορία νομοθετικών κειμένων στο ευρωπαϊκό δίκαιο», που αντανακλά με τον εναργέστερο τρόπο τη νομική (και πολιτική) πολυπλοκότητα του ενωσιακού οικοδομήματος
description: Despite systematic theoretical analysis of the specificities of mixed agreements, regarding negotiations, ratification process and full implementation, unresolved legal issues of jurisdiction, representation and liability still remain οpen. The present study, however, addresses the phenomenon of mixed agreements from a different perspective. The analysis consists of three distinct parts. The first part examines how mixed agreements are inextricably interwoven with institutional ambiguities as to the precise allocation of competences in the field of EU external trade policy. In essence, it seeks to explain how the conclusion of international mixed agreements has evolved through the years from an exceptional practice of the Community into a regular tool of international trade and investment policy and had been (paradoxically) largely maintained as such even after the enlargement of the scope of the Common Commercial Policy since the entry into force of the Treaty of Lisbon. The second part attempts to highlight the concept of facultative mixity in international trade and investment agreements in light of Opinion 2/15 of the ECJ as well as to demonstrate that the role of mixed agreements and mixed external action is twofold: on the one hand, they could be described as a latent political tool of the Member States, on the other hand the vehicle for the effective exercise of the Union’s external policy. The third and last part of the thesis is devoted to the constitutional principle of sincere cooperation between the Union and the Member States, as outlined by the Court and expressed at all stages of concluding mixed agreements. The study aims to reflect the particularities of the Union’s external action in the field of economic relations and to reaffirm the strongly supported view in international literature, that mixed agreements are nothing more than a “necessary evil”, a “highly controversial category of legislative texts in European law”, which however most reflects the legal (and political) complexity of the Union itself